NWU, Potchefstroomkampus, Laureus, Eerstejaars | NWU | North-West University
Baie geluk tot jou insluiting in Laureus Manskoshuis – Die Huis van die Buffel. Ek hoop jy besef jy is bevoorreg om deel te wees van die eerste groot eerstejaarsgroep in Laureus se geskiedenis wat bestaan uit 73 studente. Ons koshuis se fondament is gegrond op ons visie en waardes en in Laureus streef ons om dit te bereik in alles wat ons as 'n koshuis aanpak.
Ons is n koshuis wat God ten alle tye eer en daarom is dit vir my belangrik dat wanneer jy in Januarie hier aankom, jy met 'n oop gesindheid en gemoed die geleentheid met alles in jou aangryp. Dit gaan nie maklik wees nie, maar die lewenslesse en broederlike bande wat jy gaan leer en smee, gaan by jou bly vir die res van jou lewe.